**PAPILDOMAS SUSITARIMAS NR. 2 PRIE 2024-07-08 SUTARTIES NR. S-669**

2025-06-02

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“**,atstovaujama šį dokumentą pasirašančio įgalioto bendrovės darbuotojo (toliau – Rangovas), toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-07-08 Šalys sudarė viešojo pirkimo sutartį Nr. S-669 „Krašto kelio Nr. 176 Pirčiupiai–Jašiūnai ruožo nuo 11,470 iki 14,325 km rekonstravimas“ (toliau – **Sutartis**);
2. Sutarties pagrindu Rangovas įsipareigojo Sutartyje, jos prieduose nustatytomis sąlygomis ir tvarka atlikti darbus projekte „Valstybinės reikšmės krašto kelio Nr. 176 Pirčiupiai–Jašiūnai ruožo nuo 11,470 iki 14,325 km rekonstravimas“ (toliau – **Darbai**), o Užsakovas įsipareigojo laiku ir tinkamai atsiskaityti už atliktus Darbus;
3. Sutarties 133 punkte buvo nurodyta, kad Sutarčiai vykdyti pasitelkiami šie subrangovai: UAB „Požeminės sistemos“ įm. k. 304677006 (numatomi darbai: nuotekų šalinimo tinklų įrengimas), UAB „Viadukas“ įm. k. 111441125 (numatomi darbai: konstrukcijų statybos ir spraustasienės statybos darbai) ir UAB „Maniga“ įm. k. 183837560 (numatomi darbai: elektrotechnikos ir elektroninių ryšių tinklų įrengimas), tačiau Sutarties vykdymo metu iškilo papildomų subrangovų, kurių kvalifikacija Rangovas nesiremia, pasitelkimo būtinumas;
4. Rangovas 2025-05-12 raštu Nr. SDV-2025-0152 „Rangovo informavimas apie subrangovo pasitelkimą sutarties vykdymui (2024-07-08, sutartis Nr. S-669)“ (Priedas Nr. 1) motyvuotai kreipėsi į Užsakovą dėl papildomo subrangovo pasitelkimo;
5. Užsakovas įvertino Priede Nr. 1 nurodytą subrangovo pasitelkimo būtinybę pagrindžiančias aplinkybes ir subrangovo pasitelkimui neprieštarauja;
6. Toks Sutarties pakeitimas nelaikomas esminiu;

**vadovaudamosi** Lietuvos Respublikos viešųjų pirkimų įstatymo 89 straipsnio 1 dalies 5 punktu, sudarė šį papildomą susitarimą Nr. 2 prie Sutarties dėl subrangovų pasitelkimo (toliau –**Susitarimas**), kuriuo susitarė:

1. Sutarties 133 punktą pakeisti, nurodant jame pasitelkiamus subrangovus bei išdėstant minėtą punktą nauja redakcija:„*133. Sutarčiai vykdyti pasitelkiami šie subrangovai: UAB „Požeminės sistemos“ įm. k. 304677006 (numatomi darbai: nuotekų šalinimo tinklų įrengimas), UAB „Viadukas“ įm. k. 111441125 (numatomi darbai: konstrukcijų statybos ir spraustasienės statybos darbai), UAB „Maniga“ įm. k. 183837560 (numatomi darbai: elektrotechnikos ir elektroninių ryšių tinklų įrengimas) ir UAB „Aplinkos inžinerija“ įm. k. 300593710 (numatomi darbai: kadastro parengimo darbai). Rangovas įsipareigoja iki Darbų pagal Sutartį pradžios pranešti Užsakovo atstovui subrangovų kontaktinius duomenis ir subrangovų atstovus ir subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.“*
2. Kitos Sutarties nuostatos nekeičiamos.
3. Žodžiai ir sąvokos šiame Susitarime turi tas pačias reikšmes kaip ir Sutartyje bei Lietuvos Respublikos viešųjų pirkimų įstatyme.
4. Šis Susitarimas ir jo priedai yra neatskiriama Sutarties dalis.
5. Šalių tarpusavio santykiai, atsiradę šio Susitarimo pagrindu, tačiau jame nesureguliuoti, sprendžiami pagal Sutarties nuostatas.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Šis Susitarimas laikomas sudarytu bei įsigalioja nuo to momento, kai jį kvalifikuotu elektroniniu parašu pasirašo paskutinioji iš Šalių ir galioja tiek pat, kiek Sutartis.
8. Susitarimo priedai:
   1. Rangovo 2025-05-12 raštas Nr. SDV-2025-0152 „Rangovo informavimas apie subrangovo pasitelkimą sutarties vykdymui (2024-07-08, sutartis Nr. S-669)“.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT-03212 Vilnius  Įmonės kodas 188710638  PVM mokėtojo kodas LT100009270611  Telefonas +370 5 232 9600  El. paštas info@vialietuva.lt  A. s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM mokėtojo kodas LT219497917  Telefonas +370 5 215 2050  El. paštas eurovia@eurovia.lt  A. s. LT36 2140 0300 0060 9614  AB „Luminor Bank“  Dokumentą pasirašantis įgaliotas bendrovės darbuotojas |